open-index/open-wikipedia-markdown huggingface dataset:
Confessions

**Confessions** on R&B-artisti Usherin viides albumi. Siltä julkaistiin neljä singleä: "Yeah!", "Burn", "Caught up" sekä "Confessions Part II". Albumista julkaistiin myös *Special Edition*, josta löytyy muun muassa yksi uusi versio nimikkokappaleesta sekä Usherin ja Alicia Keysin duettona laulama "My Boo".

## Kappaleet

# Intro (0.47)
# Yeah! (feat. Lil Jon & Ludacris) (4.10)
# Throwback (feat. Jadakiss) (4.00)
# Confessions (interlude) (1.15)
# Confessions Part II (3.49)
# Burn (4.16)
# Caught Up (3.44)
# Superstar (interlude) (1.05)
# Superstar (3.25)
# Truth Hurts (3.51)
# Simple Things (4.58)
# Bad Girl (4.22)
# That's What It's Made For (4.38)
# Can U Handle It? (5.45)
# Do It To Me (3.54)
# Take Your Hand (3.04)
# Follow Me (3.31)
# My Boo (feat. Alicia Keys) (3:43) (Special Edition)
# Red Light (4:48) (Special Edition)
# Seduction (4:34) (Special Edition)
# Confessions Part II (Remix) (feat. Jermaine Dupri, Kanye West, Shyne & Twista) (4:29) (Special Edition)

## Lähteet

## Aiheesta muualla

* Confessions amazon.comissa
Choice Picks

**Choice Picks** on rock-yhtye The Rembrandtsin kokoelma-albumi vuodelta 2005.

## Kappaleet
#Just the Way It Is, Baby
#Someone
#Show Me Your Love
#Burning Timber
#Johnny, Have You Seen Her?
#Maybe Tomorrow
#Chase the Clouds Away
#Rollin’ Down the Hill
#I’ll Be There for You
#Don’t Hide Your Love
#Drowning in Your Tears
#This House Is Not a Home
#Lost Together
#Don’t Give Me Up
Gunnar Bucht

**Gunnar Bucht** (s. 5. elokuuta 1927) on ruotsalainen säveltäjä. Hän syntyi Stocksundissa ja opiskeli musiikkitiedettä Uppsalan yliopistossa. Sävellysopetusta hän sai Karl-Birger Blomdahlilta, Carl Orffilta, Goffredo Petrassilta ja Max Deutschilta. Hän debytoi pianistina vuonna 1949.

Bucht on opettanut Tukholman yliopistossa ja Tukholman kuninkaallisessa musiikkikorkeakoulussa. Jälkimmäistä hän johtikin vuosina 1987–1993. Hänestä tuli Ruotsin kuninkaallisen musiikkiakatemian jäsen vuonna 1964. Hänet palkittiin Litteris et Artibus -mitalilla 1987. 

Buchtin sävellystuotantoon kuuluu monen tyyppistä taidemusiikkia; joukossa on muun muassa kaksitoista sinfoniaa ja ooppera *Tronkrävarna*.

## Aiheesta muualla
* Gunnarbucht.com
Furioso

**Furioso** eli **Furioso-North Star** (unkariksi: *Mezőhegyesi félvér*) on unkarilainen hevosrotu, joka on risteytetty englantilaisista täysiverisistä. Rotu sai nimensä kantaisältään, Furioso-nimiseltä englantilaiselta oriilta. Se saapui Unkarin Mezőhegyesiin vuonna 1841. Se sai lähes sata orijälkeläistä. Toinen merkittävä periyttäjä oli täysiveriori North Star. Tämän orin veressä kulki norfolkinravuria, ja monet sen jälkeläiset olivat lahjakkaita ravureita. Alun perin molempien orien linjat pidettiin erillään, kunnes Furiososta tuli vallitseva ja ne yhdistyivät.

Furioso on nykyisin lahjakas yleisratsu, joka on hieman raskaampi kuin täysiveriset esivanhempansa. Rodun ihannesäkäkorkeus on 160 senttimetriä, ja väreinä sallitaan kaikki paitsi kirjavat. Rodulle ominaisia piirteitä ovat loivat lavat, vahva selkä ja jalat sekä hyvin muodostunut säkä.

## Aiheesta muualla
*Aftonbladets artikel om Furioso 
*Kort om Furioso  
*Fakta om stamhingsten Furioso 
*Furiosons historia
Amurinkoskelo

**Amurinkoskelo** (*Mergus squamatus*) on koskelolaji, jota tavataan Itä-Aasiassa. Se on luokiteltu erittäin uhanalaiseksi.

Amurinkoskelokoiraan pää ja kaula ovat vihreänkiiltoisen mustat. Päälaella on töyhtö. Naaraan pää, kaula ja töyhtö ovat ruskeat. Lajin selkä ja siivet ovat harmaat. Amurinkoskelon rinta ja vatsa ovat kellertävät. Yläperä ja kyljet ovat valkoiset ja niissä on tiheästi kaarevia mustia viiruja.

Amurinkoskeloa tavataan Venäjän Kaukoidässä, Pohjois-Koreassa ja Kiinan koillisosassa. Suurin osa linnuista talvehtii Kiinan keski- ja eteläosissa, mutta osa talvehtii Venäjällä, Korean niemimaalla, Japanissa, Taiwanissa, Myanmarissa ja Thaimaassa.

Amurinkoskelo pesii vuoristoisilla alueilla kirkkaiden jokien varsilla. Se viihtyy vanhoissa metsissä, joissa on paljon sopivia pesäpaikkoja. Linnun ravintoa ovat kalat, äyriäiset ja hyönteisten toukat.

Lajin kannaksi arvioidaan 3&nbsp;600–6&nbsp;800 yksilöä. Kannan epäillään olevan laskussa.

Kansainvälinen luonnonsuojeluliitto IUCN on luokitellut amurinkoskelon erittäin uhanalaiseksi pienen populaatiokoon ja kannan vähenemisen takia. Lajia uhkaavat hakkuut, salametsästys ja ympäristön saastuminen.

## Lähteet
Greatest Hits (The Rembrandts)

**Greatest Hits** on The Rembrandtsin kokoelmalevy vuodelta 2006.

## Kappaleet
#Hold On to Something
#Maybe It's You
#Just The Way It Is, Baby
#Someone
#Save Me
#New King
#If Not a Misery
#Follow You Down
#Johnny Have You Seen Her?
#Rolling Down the Hill
#I'll Be There for You
#Dont' Hide Your Love
#April 29
#End of a Beginnin
#This House Are Not a Home
#Shakespeare's Tragedy
#Long Walk Back
#Summertime
#Too Late
#Lost Together

## Aiheesta muualla
* Greatest Hits discogs.com -sivustolla
Väversunda

**Väversunda** on kylä Vadstenan kunnassa Itä-Götanmaan läänissä Ruotsissa.

Kylästä on matkaa linnuntietä
* Frebergaan 2,1 kilometriä
* Skedetiin 2,1 km
* Borghamniin 3,8 km
* Ombergille 3,8 km
* Rogslösaan 4,2 km
* Källstadiin 5,4 km
* Vallaan 6,8 km
* Hagebyhyn 7,7 km ja
* Hästholmeniin 8,4 km. 

Kylässä sijaitseva kirkko on rakennettu noin vuonna 1160. Kirkossa on muun muassa holvimaalauksia keskiajalta sekä takorautaovi.

Väversunda oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Herrestadin, Rogslösan ja Källstadin kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.

Ruotsalainen kemisti Jöns Jacob Berzelius syntyi kylässä vuonna 1779.

## Lähteet
Clarkin piirikunta (Ohio)

**Clarkin piirikunta** on piirikunta Ohiossa, Yhdysvalloissa, joka on nimetty kenraali George Rogers Clarkin mukaan. Sen pääkaupunki on Springfield.

## Maantiede
Clarkin naapuripiirikuntia ovat Champaign pohjoisessa, Madison idässä, Greene etelässä, Montgomery lounaassa ja Miami lännessä.

## Väestö
Piirikunnassa oli vuoden 2010 väestönlaskennassa 138&nbsp;333 ihmistä. Etniset ryhmät jakautuvat valkoisiin, joita on 87,6%, mustiin (8,9%), alkuperäisamerikkalaisiin (0,3%) ja aasialaisiin (0,7%).

Kotitalouden mediaanitulo on 44&nbsp;037 ja köyhyysrajan alapuolella oli 16,9% väestöstä vuosina 2007–2011.

## Lähteet
Josef Frings

**Josef Richard Frings** (6. helmikuuta 1887 Neuss – 17. joulukuuta 1978 Köln) oli katolisen kirkon saksalainen pappi. Hän toimi Kölnin arkkipiispana vuosina 1942–1969 ja oli kardinaali vuodesta 1946. Hän toimi Saksan piispainkokouksen johdossa vuosina 1945–1965.

Frings vastusti natsistista hallitusta ja joutui tästä syystä itsekin sen epäsuosioon.

Frings osallistui Vatikaanin toiseen kirkolliskokoukseen. Hän oli myös valitsemassa paavia konklaaveissa vuosina 1958 ja 1963. Hän oli vielä elossa vuoden 1978 kahden konklaavin aikaan, mutta ei voinut yläikäisyydestään johtuen äänestää. Hänen synnyinkaupungissaan Neussissa perustettiin Kardinal-Frings-Gesellschaft vuonna 1996.

## Aiheesta muualla

* Catholic-hierarchy.org: Josef Cardinal Frings.
Haaganpuro

**Haaganpuro** (), ennen **Mätäpuro** (), on Pikku Huopalahteen laskeva noin 11,6 kilo­metriä pitkä kaupunkipuro Helsingissä. Se alkaa Helsingin keskuspuistosta läheltä Maununnevaa, virtaa Pirkkolan pien­talo­alueen kautta ja jatkuu Keskuspuiston poikki Hämeenlinnanväylän (Valtatie 3:n) varteen, jonka vierellä se kulkee osittain putkitettuna Metsäläntien sillan alla Ranta­radan sillan alle saakka. Ranta­radan etelä­puolella se kulkee noin 300 metriä putkitettuna Hämeen­linnan­väylän alla ja tulee jälleen näkyviin tien länsipuolella Etelä-Haagan Kauppalanpuistossa, josta se jatkuu Vihdintien ali Pikku Huopalahden alueelle. Sen laskukohtaan on rakennettu pato, jonka avulla paikalle on saatu aikaan pieni keinotekoinen vesiputous.

Maunulanpuro on Haaganpuron sivupuro. Se alkaa Suursuolta ja laskee Haaganpuroon Pirkkolassa.

Haaganpuroon on istutettu taimenia, ja nykyisin purossa onkin luontaisesti lisääntyviä emokaloja Etelä-Haagassa. Alkuaan Haaganpuro lienee ollutkin taimenjoki, mutta kaupungistuminen romahdutti kannat 1900-luvun puolivälissä.

## Entinen Mätäpuro

Helsingin nimistötoimikunta päätti muuttaa puron nimen Haaganpuroksi vuonna 2011. Aikaisemmin sen nimenä oli Mätäpuro, joka oli vahvistettu virallisesti vuonna 1969, mutta ollut käytössä jo sitä ennen.  Nimi sekoitettiin kuitenkin usein lännempänä sijaitsevaan, Isoon Huopalahteen laskevaan Mätäjokeen.

Haaganpuro_Dam.JPG|Pato ja jalankulkusilta Haaganpuron suulla Pikku Huopalahden perukassa
Haaganpuro_in_Pirkkola.JPG|Haaganpuron yläjuoksua Pirkkolan alueella


## Lähteet

## Aiheesta muualla
* Mätäpuro; Virtavesien hoitoyhdistys ry
* Haaganpuro: Taimenkartta
* Haaganpuro.fi
Emmanuel Célestin Suhard

**Emmanuel Célestin Suhard** (5. huhtikuuta 1874 – 30. toukokuuta 1949) oli 18. joulukuuta 1897 vihitty katolisen kirkon ranskalainen pappi. Hän toimi Bayeux-Lisieux'n piispana vuodesta 1928. Vuonna 1930 hänestä tuli Reimsin ja vuonna 1940 Pariisiin arkkipiispa. Hän oli kardinaali vuodesta 1935 ja siten yksi vuoden 1939 konklaavin osallistujista.

## Aiheesta muualla
*Catholic-hierarchy.org: Emmanuel Célestin Cardinal Suhard
Hagebyhöga

**Hagebyhöga** on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Appelbyhyn kilometri, Fivelstadiin 2,7 km, Kullaan 3,8 km, Granbyhyn 4,2 km, Vadstenan taajamaan 4,3 km, Västra Stenbyhyn 4,3 km, Orlundaan 5,6 km, Stavlösaan 5,6 km, Tistorpiin 5,9 km ja Råssnäsiin 7,5 km.

Kylässä sijaitseva kirkko on rakennettu 1120-luvun alussa.

Hagebyhöga oli vuosina 1863–1951 itsenäinen kunta. Hagebyhögasta tuli osa Vadstenaa vuonna 1980.

## Lähteet
Casimiro Gennari

**Casimiro Gennari** (29. joulukuuta 1839 – 31. tammikuuta 1914) oli katolisen kirkon 21. maaliskuuta 1863 vihitty pappi. Hänestä tehtiin Conversanon piispa vuonna 1888 ja Naupactuksen titulaariarkkipiispa 1897. Hän oli kardinaali vuodesta 1901 ja osallistui siten paavin valintaan vuoden 1903 konklaavissa.

Gennari oli vuodesta 1908 kuolemaansa *Congregatio pro Clericis* -kongregaation prefekti.

## Aiheesta muualla
*Catholic-hierarchy.org: Casimiro Cardinal Gennari
Šio Aragvispireli

**Šio Aragvispireli** () oli **Šio Dedabrišvilin** (, 14. joulukuuta 1867 – 2. tammikuuta 1926) käyttämä nimimerkki. Hän oli georgialainen kirjailija, jonka suositut kertomukset käsittelivät protestia sosiaalista epätasa-arvoisuutta vastaan, sorrettujen talonpoikien, käskyläisten ja turmeltuneiden aatelisten todellisuutta sekä kamppailua yksilön onnellisuuden ja sosiaalisten dogmien välillä. 

## Elämäkerta

Hän syntyi papin perheeseen Dušetin lähellä ja aloitti opiskelun Tbilisin teologisessa seminaarissa vuonna 1883. Vuonna 1887 hänet erotettiin seminaarista kapinallisten aatteidensa vuoksi, mutta hänet laskettiin takaisin vuonna 1889. Vuosina 1890–1895 hän opiskeli Varsovan eläinlääketieteellisessä koulussa ja osallistui maanalaisen opiskelijaliikkeen toimintaan. Venäjän keisarikunnan poliisi pidätti hänet, koska hän oli perustanut Varsovassa "Georgian vapauden liiton". Myöhemmin Aragvispireli työskenteli Tbilisin teurastamossa eläinlääketieteellisenä tarkastajana, kunnes hänet erotettiin hänen paljastettuaan tietoja saastunutta sianlihaa koskeneessa skandaalissa. Aragvispireli toi oman työkokemuksensa vuonna 1895 kirjoittamaansa novellisarjaan ja nousi pian suosituksi. Yksi hänen parhaista tarinoistaan, *Mitsaa* (, "se on maa"), ilmestyi vuonna 1901. Se kertoo georgialaisesta vangista, joka lähetetään maanpakoon Siperiaan ja surmataan siellä, koska hän kieltäytyy heittämästä pois säkillistä georgialaista maata, jota hän on säilyttänyt hautaansa varten. 

Aragvispireli liitti ajan eurooppalaisia vaikutteita, erityisesti Maupassantia ja Przybyszewskia, kansalliseen primitiivistä ihannoivaan perinteeseen, joka oli tyypillinen Georgian ylämaiden kirjailijoille, kuten Aleksandre Qazbegille. Näytelmässään *Šio tavadi* (, "prinssi Šio") vuonna 1905 hän omaksui symbolistisen näkökulman Georgian historiaan, mutta teos ei menestynyt. Hänen menestynein teoksensa, romaani *Gabzaruli guli* (, "murtunut sydän") vuodelta 1920, on tunteellinen satu, joka kertoo prinsessan ja kultasepän rakkaudesta. Jopa neuvostokriitikot, jotka olivat jatkuvasti hyökänneet Aragvispirelin kolkkoa ekspressionismia vastaan, ylistivät sitä. Hän ei juuri kirjoittanut myöhemmällä iällä.  

## Lähteet
*

### Viitteet
Hov (Vadstena)

**Hov** on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Bondorlundaan 1,9 kilometriä, Furåsaan 3,7&nbsp;km, Tistorpiin 3,8&nbsp;km, Stavlösaan 4,2&nbsp;km, Stråhon 4,2&nbsp;km, Orlundaan 4,7&nbsp;km, Granbyhyn 5,6&nbsp;km, Appunaan 5,9&nbsp;km, Åsbyhyn 6,3&nbsp;km ja Vadstenan taajamaan 7,5&nbsp;km.

Kylässä sijaitsee kirkko, jonka vanhimmat osat ovat 1200-luvun alusta peräisin ja torni 1400-luvun lopulta. Kirkon alueella on useita hautapaasia, joissa on riimukirjoitusta. Paadet ovat peräisin 1000-luvulta.

Hov oli vuosina 1863–1951 itsenäinen kunta. Hovista tuli osa Vadstenaa vuonna 1971.

## Lähteet
Orlunda

**Orlunda** on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Stavlösaan kilometri, Tistorpiin 1,9 km, Börstadiin 2,1 km, Granbyhyn 2,7 km, Fivelstadiin 4,2 km, Vadstenan taajamaan 5,4 km, Hagebyhögaan 5,6 km, Appelbyhyn 5,6 km ja Västra Stenbyhyn 8,3 km.

Orlunda rajautuu pohjoisessa Fivelstadiin ja Sankt Periin, idässä Allhelgonaan ja Bjälbohon, etelässä Bjälbohon ja Hoviin sekä lännessä Hoviin ja Stråhon.

Kylässä sijaitseva kirkko on rakennettu noin vuonna 1890.

Orlunda on saanut nimensä lehdon mukaan, jossa uhrattiin Odin-nimiselle jumalalle. Orlunda oli vuosina 1863–1951 itsenäinen kunta. Orlundasta tuli osa Vadstenaa vuonna 1980.

## Lähteet

## Aiheesta muualla

*Leif Gustavsson: Orlunda
Maurilio Fossati

**Maurilio Fossati** (24. toukokuuta 1876 – 30. maaliskuuta 1965) oli italialainen roomalaiskatolinen arkkipiispa ja kardinaali. Hänet vihittiin papiksi 27. marraskuuta 1898 ja nimitettiin Nuoron hiippakunnan piispaksi 24. maaliskuuta 1924. Piispaksi vihkiminen seurasi 27. huhtikuuta. Pääkonsekraattorina toimi Giuseppe Gamba.

2. lokakuuta 1929 Fossati nimitettiin Sassarin arkkipiispaksi, jonka virkaan hänet asetettiin 12. tammikuuta 1930. Hänet nimitettiin Torinon arkkipiispaksi 11. joulukuuta 1930 ja asetettiin tähän virkaan 8. maaliskuuta 1931. Kardinaaliksi hänet valittiin 13. maaliskuuta 1933, jolloin hänet nimitettiin San Marcellon kardinaalipapiksi. Fossati osallistui Vatikaanin toiseen kirkolliskokoukseen ja vuosien 1939, 1958 ja 1963 konklaaveihin.

Fossati johti Torinon arkkihiippakuntaa, kunnes kuoli 88 vuoden iässä.

## Lähteet
Luigi Ercolani

**Luigi Ercolani** (17. lokakuuta 1758 – 10. joulukuuta 1825) oli katolisen kirkon italialainen pappi. Hänestä tuli kardinaali vuonna 1816. Siten hän osallistui uuden paavin valintaan vuoden 1823 konklaavissa. 

## Lähteet

## Aiheesta muualla
* Catholic-hierarchy.org: Luigi Cardinal Ercolani
Isopihtihäntä

**Isopihtihäntä** (*Forficula auricularia*) on kaikkiruokainen hyönteinen. Isopihtihäntä on 1&ndash;2 senttiä pitkä ja väriltään kastanjanruskea. Jalat kellertävät. Takaruumiin kärjessä olevat pihdit ovat koirailla kaarevat ja naarailla suorat. Isopihtihännällä on lyhyet etusiivet, joiden alla näkyy hieman takasiipiä. Suomessa se esiintyy pääosin Etelä-Suomessa. Keski-Suomessa se on harvinaisempi.
Isopihtihäntää tavataan puutarhoissa, puistoissa, pientareilla ja metsissä.  Isopihtihäntä käyttää pihtejä puolustautumiseen ja lenninsiipien taitteluun lennon jälkeen. Isopihtihäntänaaraat suojelevat poikasiaan jonkin aikaa niiden kuoriuduttua.

## Lähteet

## Aiheesta muualla
*Laji.fi: Isopihtihäntä (''Forficula auricularia'')
*Ötökkätieto: Isopihtihäntä (''Forficula auricularia'')
*ITIS: Forficula auricularia 
*Centre for Agriculture and Biosciences International (CABI): Forficula auricularia (European earwig) 
*University of Michigan, Animal Diversity Web (ADW): Forficula auricularia, European earwig 
*Pherobase: Semiochemicals of Forficula auricularia, the European earwig
Nicola Riganti

**Nicola Riganti** (24. maaliskuuta 1744 – 31. elokuuta 1822) oli katolisen kirkon 14. elokuuta 1768 vihitty italialainen pappi. Hänestä tuli Ancona e Numanan piispa vuonna 1816. Hänestä tehtiin kardinaali samana vuonna, mutta hän ei ennättänyt osallistua yhteenkään konklaaviin, sillä seuraava pidettiin vasta hänen kuolemansa jälkeen vuonna 1823.

## Aiheesta muualla
* Catholic-hierarchy.org: Nicola Cardinal Riganti
Peter Seiichi Shirayanagi

**Peter Seiichi Shirayanagi** (; 17. kesäkuuta 1928 Hachiōji, Japani – 30. joulukuuta 2009) oli katolisen kirkon 21. joulukuuta 1954 vihitty japanilainen pappi. Hän toimi vuosina 1970–2000 Tokion arkkipiispana. Hänestä tuli vuonna 1994 kardinaali, joten hän osallistui uuden paavin valinneeseen konklaaviin 2005.

## Aiheesta muualla
* Catholic-hierarchy.org: Peter Seiichi Cardinal Shirayanagi
Väestötiede

**Väestötiede** eli **demografia** on tieteenala, joka tutkii väestön kehitystä, suuruutta ja rakennetta sekä väestössä tapahtuvia muutoksia.

Väestön tilan suhteen väestötieteessä tarkastellaan esimerkiksi väestön määrää, ikä-, sukupuoli- ja siviilisäätyrakennetta sekä alueellista jakautumista. Väestön tilaa voidaan lisäksi kuvata muun muassa kansalaisuuden, kielen, uskontokunnan, etnisen ryhmän, syntymämaan ja -kunnan, koulutuksen, ammatin ja elinkeinon mukaan.

Väestötieteessä tarkasteltavia muutostapahtumia ovat syntymät, kuolemat, muutot sekä siviilisäädyn muutokset eli avioitumiset ja rekisteröityjen parisuhteiden vahvistamiset, eroamiset ja leskeytymiset. Näitä muutostapahtumia voidaan tarkastella myös eri tekijöiden kuten iän, sukupuolen tai avioliiton päättymisen kohdalla sen keston mukaan.

Lisäksi väestötieteessä tutkitaan näiden ilmiöiden keskinäistä vuorovaikutusta ja niiden yhteyttä talous- ja yhteiskuntaelämään.

*Klassinen demografia* tarkoittaa väestötieteellistä tutkimusta, joka keskittyy pelkästään väestötekijöihin ja niiden keskinäisiin yhteyksiin. Se on suljettu tarkastelutapa, sillä se ei ota muita tekijöitä tarkasteluun. *Väestöntutkimuksesta* puhutaan silloin, kun klassiseen demografiaan otetaan monitieteisesti mukaan muidenkin tieteenalojen, kuten yhteiskunta- tai luonnontieteiden, näkökulmia ja selitysmalleja, joiden avulla väestöilmiöille yritetään saada ymmärrystä.

Väestöntutkimuksen tietolähteitä ovat muun muassa väestötilastot, väestönlaskennat, haastattelututkimukset ja väestörekisterit.

## Katso myös
* Väestöhistoria

## Lähteet

## Aiheesta muualla
Evoluutioalgoritmi

**Evoluutioalgoritmi** on tietokoneohjelman tekotapa, joka jäljittelee evoluutioteorian mukaista mekanismia, jossa luonnonvalinta valitsee sopivimmat mutaatiot jatkoon.  Ohjelma tuottaa useita ehdokasratkaisuja, jotka kilpailevat keskenään siitä, miten hyvin ne täyttävät kustannusfunktion tai kelpoisuusfunktion. Jos ehdotus tuottaa kelposuudeltaan tai kustannuksiltaan riittävän hyvän ratkaisun, se pääsee jatkoon tuottamaan ratkaisuehdotuksia. Näin huonot ehdokasratkaisut poistuvat pelistä, ja jäljelle jää koko ajan optiimisempia ratkaisuja. Evoluutioalgoritmien eräs suuri ongelma on, miten ratkaistava ongelma saadaan mallinettua algoritmille sopivalla tavalla. Geneettiset algoritmit ovat yksi evoluutio-ohjelmoinnin osajoukko.
Tampereen yliopiston humanistinen tiedekunta

**Tampereen yliopiston humanistinen tiedekunta** oli yksi Tampereen yliopiston tiedekunnista. Se perustettiin vuonna 1964 ja lakkautettiin vuoden 2011 alusta yliopistossa toteutetun organisaatiouudistuksen yhteydessä. 

Nykyisin humanistiseen tiedekuntaan kuuluneet oppiaineet kuuluvat joko ''kieli-, käännös- ja kirjallisuustieteiden yksikköön'' (kieli- ja käännöstieteiden laitos, Suomen kirjallisuus ja yleinen kirjallisuustiede), *viestinnän, median ja teatterin yksikköön* (puheoppi (puheviestintä), teatterin ja draaman tutkimus, teatterityön koulutusohjelma), *kasvatustieteiden yksikköön* (puheoppi (vokologia)) tai *yhteiskunta- ja kulttuuritieteiden yksikköön* (historiatieteen ja filosofian laitos).

Tiedekuntaan kuului perinteisten humanististen tieteiden lisäksi teatterialan koulutus ja tutkimus. Ainelaitoksia tiedekunnassa oli kuusi. Opiskelijoita oli noin 3&nbsp;500, joista 3&nbsp;000 oli perustutkinto-opiskelijoita, 300 jatko-opiskelijoita ja 200 erillisiä opintoja suorittavia.

## Laitokset ja pääaineet
* Historiatieteen ja filosofian laitos (historia, filosofia)
* Kieli- ja käännöstieteiden laitos (englantilainen filologia, saksan kieli ja kulttuuri, ranskan kieli, pohjoismaiset kielet, venäjän kieli ja kulttuuri, Monikielisen viestinnän ja käännöstieteen maisteriohjelma (Moviko, B-työkielinä englanti, saksa tai venäjä), suomen kieli)
* Musiikintutkimuksen laitos (etnomusikologia)
* Puheopin laitos (puheoppi, logopedia)
* Taideaineiden laitos (Suomen kirjallisuus, yleinen kirjallisuustiede, teatterin ja draaman tutkimus)
* Näyttelijäntyön laitos (teatterityön koulutusohjelma)

## Aiheesta muualla
*Tampereen yliopiston Humanistinen tiedekunta
Tampereen yliopiston informaatiotieteiden yksikkö

**Informaatiotieteiden yksikkö** oli yksi vuosina 2011-2016 Tampereen yliopistossa toimineista tieteenalayksiköistä. Yksikön englanninkielinen nimi oli School of Information Sciences ja siitä käytettiin lyhennettä SIS.

## Opiskelu
Yksikössä oli kolme tutkinto-ohjelmaa:
* Informaatiotutkimus ja interaktiivinen media
* Matematiikka ja tilastotiede
* Tietojenkäsittelytieteet

Yksikkö tarjosi viisi eri pääainevaihtoehtoa: informaatiotutkimus ja interaktiivinen media, matematiikka, tilastotiede, tietojenkäsittelyoppi sekä vuorovaikutteinen teknologia.

## Historia
Informaatiotieteiden yksikköä edelsi vuonna 2001 perustettu *informaatiotieteiden tiedekunta*, johon kuuluivat nykyisiä tutkinto-ohjelmia edeltäneet laitokset. Informaatiotutkimus ja interaktiivinen media muodostettiin vuonna 2010 yhdistämällä informaatiotutkimuksen laitos ja aiemmin erillisenä toiminut hypermedialaboratorio. Ennen vuotta 2001 tiedekunnan tarjoamat oppiaineet kuuluivat joko yhteiskuntatieteelliseen tai taloudellis-hallinnolliseen (sittemmin kauppa- ja hallintotieteiden tiedekunta, nykyinen johtamiskorkeakoulu). Vuoden 2017 alusta informaatiotutkimus, interaktiivinen media sekä vuorovaikutteinen teknologia siirrettiin viestintätieteiden tiedekuntaan ja yksikkö nimettiin Luonnontieteiden tiedekunnaksi.

## Lähteet

## Aiheesta muualla
* Tampereen yliopiston informaatiotieteiden yksikkö
Tampereen yliopiston johtamiskorkeakoulu

**Tampereen yliopiston johtamiskorkeakoulu** (**JKK**) oli yksi Tampereen yliopiston tieteenalayksiköistä (2011-2016) ja tiedekunnista (2017-2018). Vuoden 2019 alussa uuden Tampereen yliopiston aloittaessa se nimettiin johtamisen ja talouden tiedekunnaksi, johon tuli myös Tampereen teknillisen yliopiston tuotantotalouden ja tietojohtamisen tutkimus.

Johtamiskorkeakoulu perustui suurimmaksi osaksi vuonna 1965 perustetun ja uudistuksessa lakkautetun kauppa- ja hallintotieteiden tiedekunnan entiseen toimintaan. Uudeksi tutkinto-ohjelmaksi uudistuksessa yksikköön tuli politiikan tutkimuksen tutkinto-ohjelma, joka muodostettiin entisen yhteiskuntatieteellisen tiedekunnan kansainvälisen politiikan ja valtio-opin oppiaineista.

## Tutkinto-ohjelmat ja oppiaineet
* Hallintotieteiden tutkinto-ohjelma (hallintotiede, julkinen talousjohtaminen, julkisoikeus, kunta- ja aluejohtaminen, ympäristöpolitiikka ja aluetiede) 
* Kauppatieteiden tutkinto-ohjelma (kansainvälinen vakuutustoiminta ja riskienhallinta, markkinointi, taloustiede, vastuullinen liiketoiminta, yrityksen johtaminen, yrityksen laskentatoimi, yritysjuridiikka ja vero-oikeus)
* Politiikan tutkimuksen tutkinto-ohjelma (kansainvälinen politiikka, valtio-oppi)
Lähde

## Lähteet

## Aiheesta muualla
* Johtamiskorkeakoulu Tampereen yliopiston sivuilla
Tampereen yliopiston kasvatustieteiden yksikkö

**Kasvatustieteiden yksikkö** oli yksi Tampereen yliopistossa vuosina 2011–2017 toimineista yhdeksästä tieteenalayksiköistä. Se oli toiminta-ajatuksensa mukaan kasvatuksen ja yhteiskunnan muutosta tutkiva ja sivistysperustaa uudistava tutkimus- ja oppimisyhteisö, jossa koulutettiin yhteiskunnallisesti ja kulttuurisesti tietoisia ja taitavia sekä kriittisesti ja laaja-alaisesti ajattelevia kasvatusalan asiantuntijoita. Yksiköstä käytettiin lyhennettä EDU ja sitä johti Risto Honkonen.

Kasvatustieteiden yksikössä opinnot oli muodostettu elinikäisen oppimisen ja kasvatuksen koulutukseksi (pääaineena kasvatustiede tai aikuiskasvatustiede), luokanopettajan koulutukseksi, vokologian koulutukseksi ja varhaiskasvatuksen koulutukseksi (lastentarhanopettajakoulutus). Tutkinnon saattoi lisäksi suorittaa ammattikasvatuksen maisteriohjelmassa tai Joint Nordic Master Programme in Didactics of Mathematics -ohjelmassa. Yksikkö antoi myös aineenopettajan pätevyyteen johtavaa koulutusta (opettajan pedagogiset opinnot).

## Entinen kasvatustieteiden tiedekunta
Kasvatustieteiden yksikkö oli vokologian oppiainetta lukuun ottamatta identtinen vuosina 1974–2011 toimineen *kasvatustieteiden tiedekunnan* kanssa. Vokologian oppiaine siirrettiin yksikköön humanistisesta tiedekunnasta, jossa se oli ollut osa puheopin oppiainetta. 

Tiedekuntaan kuului kaksi laitosta:
* kasvatustieteiden laitos
* opettajankoulutuslaitos

Lisäksi tiedekunnan yhteydessä toimivat seuraavat yksiköt:
* Ammattikasvatuksen tutkimus- ja koulutuskeskus (Hämeenlinna)
* Hämeenlinnan normaalikoulu
* Tampereen normaalikoulu
Toiminta Hämeenlinnassa lakkautettiin ja siirrettiin Tampereen normaalikoulun yhteyteen vuonna 2012.

## Aiheesta muualla
* Yksikön omat sivut
Reign of Elements

**Reign of Elements** on power metal -yhtye Celestyn esikoisalbumi, joka julkaistiin joulukuussa 2. joulukuuta 2002.

## Kappaleet
Kaikki kappaleet säveltänyt ja sanoittanut Tapani Kangas ja Jere Luokkamäki

#
#
#
#
#
#
#
#
#

;Japanin bonuskappale
#The Journey — 3:41

;Korean ja Yhdysvaltain bonuskappale
#Power of the Stones — 4:36

## Kokoonpano
;Yhtye
* Kimmo Perämäki – laulu
* J-P Alanen – kitara
* Tapani Kangas – kitara
* Ari Katajamäki – basso
* Jere Luokkamäki – rummut
* Juha Mäenpää – kosketinsoittimet

;Vierailevat muusikot
* Jani Liimatainen – kitarasoolo kappaleessa *Revenge*
* Timo Lewis – puheosuudet kappaleissa *Intro* ja *Reign of Elements*

## Arvostelut
* Imperiumi.net: 

## Lähteet

## Aiheesta muualla
* 
*
Jim ja Marian Jordan

**James "Jim" Edward** (16. marraskuuta 1896 Peorian lähellä, Illinois &ndash; 1. huhtikuuta 1988 Los Angeles, Kalifornia) ja **Marian Jordan** (o.s. *Driscoll* 16. huhtikuuta 1898 Peoria – 7. huhtikuuta 1961 Encino, Kalifornia) olivat yhdysvaltalainen koomikkopariskunta, joka tunnetaan parhaiten radiosarjasta *[[Fibber McGee and Molly]]*.

Jim Jordan ja Marian Driscoll tutustuivat toisiinsa jo lapsina ja menivät naimisiin 1918. Esiinnyttään ensin pienimuotoisimmissa tilaisuuksissa, he liittyivät vaudeville-kiertueeseen vuonna 1922. Ensimmäisen radioesiintymisensä he tekivät vuonna 1924. 1931&ndash;1935 he esiintyivät radiosarjassa *Smackout* ja vuosina heillä oli oma sarjansa 1935&ndash;1957 *Fibber McGee and Molly*.

Molemmat nimettiin Radio Hall of Fameen vuonna 1989 yhdessä *Fibber McGee and Molly* -sarjan kanssa.

## Lähteet
* britannica.com: Jim and Marian Jordan

### Viitteet

## Aiheesta muualla
* 
*
Bongon massiivi

**Bongon massiivi** (, myös **Tondou Massif** ja **Bongovuoret**) on vuoristo, joka sijaitsee koillisessa Keski-Afrikan tasavallassa ja jatkuu aina eteläiseen Sudaniin saakka. Vuoristo toimii Niilin ja Kongon valuma-alueiden vedenjakajana. Korkein huippu on 1 420 metriä.

Vuoristosta saa alkunsa Lol-joki, joka virtaa Bahr al-Arabin ja Bahr al-Ghazalin yli Valkoiseen-Niiliin. Myös Bahr al-Arab saa alkunsa vuoristosta, tarkemmin Ngajavuorelta.
Tampereen yliopiston lääketieteen yksikkö

**Tampereen yliopiston lääketieteen yksikkö** oli yksi Tampereen yliopiston tieteenalayksiköistä. Se perustettiin vuonna 1972 lääketieteellisenä tiedekuntana, ja nykyisen nimensä se sai vuoden 2011 organisaatiouudistuksessa. Yksikkö sijaitsi Kaupin kampuksella. Yksiköt muuttuivat takaisin tiedekunniksi vuonna 2017, ja tiedekuntajako uudistui kokonaan Tampereen yliopiston ja Tampereen teknillisen yliopiston yhdistyessä uudeksi Tampereen yliopistoksi vuonna 2019. Tiedekunnan toimiala sisältyy uuteen lääketieteen ja terveysteknologian tiedekuntaan.

## Tutkinto-ohjelma
Vuoden 2011 tutkintouudistuksessa siirryttiin oppiainepohjaisesta koulutuksen järjestämistavasta tutkinto-ohjelmiin. Yksikkö huolehti lääketieteen lisensiaatin tutkinto-ohjelmasta sekä erikoislääkäri- ja jatkotutkinnoista.

Lääketieteen lisensiaatin tutkinto-ohjelman opiskelijoita oli 710 ja erikoislääkärin tutkinnon opiskelijoita 703.

## Aiheesta muualla
* Yksikön omat sivut
Egypti – faraoiden maa

**Egypti – faraoiden maa** on Regnine Schulzin ja Matthias Seidelin toimittama muinaista Egyptiä käsittelevä kirja. Sen on kustantanut Könemann vuonna 2004. Se käsittelee Egyptiä aina asuntojen sisustamisesta valtiolaitokseen.
Sami al-Hajj

**Sami Mohy El Din Muhammed al-Hajj** (, s. 15. helmikuuta 1969) on sudanilainen toimittaja, joka työskentelee qatarilaisen Al Jazeera -televisiokanavalle. Hän oli vangittuna Guantanamo Bayn vankileirillä joulukuusta 2001 ja vapautui sieltä 1. toukokuuta 2008.

Yhdysvaltain joukot vangitsivat al-Hajjin Pakistanissa 15. joulukuuta 2001. Hän oli matkalla Afganistaniin Al Jazeeran tehtävissä, ja hänellä oli voimassa oleva viisumi. Al-Hajj siirrettiin Yhdysvaltain Guantanamo Bayn laivastotukikohdan vankileirille Kuubaan, jossa hänet tunnettiin ”vankina numero 345”. Hän oli ainoa Guantanamossa säilytetty journalisti.

Al-Hajjia edusti ihmisoikeuslakimies Clive Stafford Smith, joka sai tavata hänet 2005. Stafford Smithin mukaan al-Hajj kertoi tulleensa hakatuksi ja seksuaalisen väkivallan kohteeksi. Hän oli todistanut myös Koraanin häpäisyä. Häntä oli kuulusteltu 130 kertaa. Stafford Smithin mukaan yleisin kysymys oli, oliko Al Jazeera al-Qaidan peitetoimi. Stafford Smithin mukaan al-Hajjilla oli myös kurkkusyöpä, johon vangitsijat kieltäytyivät antamasta hoitoa. Hän aloitti 16 kuukautta kestäneen nälkälakon tammikuussa 2007.

Toivuttuaan Al-Hajj palasi Al Jazeeran palvelukseen ja hänet nimitettiin sen juuri perustetun ihmisoikeustoimituksen johtajaksi. Hän asuu perheineen Qatarin pääkaupungissa Dohassa.

## Lähteet
Pelkosenniemen kirkko

**Pelkosenniemen kirkko** on Pelkosenniemen seurakunnan vuonna 1929 valmistunut hirsinen pitkäkirkko Pelkosenniemellä. Kirkko selvisi Lapin sodasta.

Päätytornillinen kirkko on tyyliltään lähinnä 1920-luvun klassisismia. Sen on suunnitellut Yleisten rakennusten ylihallituksessa arkkitehti Yrjö Sadeniemi. Kirkon sisäpuolinen laudoitus on vuodelta 1954, ulkovuoraus on tehty 1951–1952. Kirkossa on tilaa 300 sanankuulijalle. Alttaritaulu *Ristiltä otto* (300x200 cm öljymaalaus kankaalle) on vuodelta 1954 ja sen on maalannut taiteilija Aale Hakava.    

Kirkon urut ovat Kangasalan urkutehtaan vuonna 1937 valmistamat. Niissä on 10 äänikertaa, Pelkosenniemen kirkossa ne ovat olleet vuodesta 1962.

Museovirasto on määritellyt Kemijokivarren asutus- ja kirkkomaisemat yhdeksi Suomen valtakunnallisesti merkittävistä rakennetuista kulttuuriympäristöistä. Pelkosenniemen kirkko kuuluu tähän alueeseen.

Pelkosenniemen evankelisluterilaisen seurakunnan alueeseen kuuluvat Pelkosenniemen ja Savukosken kunnat. Seurakunta erotettiin emäseurakunnastaan Sodankylän seurakunnasta vuonna 1916. Samalla erotettiin Sodankylästä myös Savukosken seurakunta, joka kuitenkin jo vuonna 1931 liitettiin Pelkosenniemen seurakuntaan.

## Lähteet
LOL

**LOL**, **LoL** tai **Lol** voi tarkoittaa monia asioita:

**Lyhenteitä**:
* LOL, *Laughing Out Loud* tai *Laugh Out Loud*  tai *Lots Of Laughs* 
* LoL, sopimusteksteissä käytettävä lyhenne sanoista ”Limitation of Liability” tai ”Limit of Liability” .
* LOL, Lounais-Suomen osuuskauppojen liitto

**Henkilöitä**:
* Lol Mahamat Choua, tšadilainen poliitikko
* Lol Coxhill, saksofonisti
* Lol Creme, muusikko
* Lol Tolhurst, muusikko
* Lol Solman, kanadalainen liikemies

**Paikkoja**:
* Lol, joki Sudanissa
* 

**Elokuvia**:
* *[[LOL (vuoden 2006 elokuva)|LOL]]*, vuoden 2006 elokuva
* *[[LOL (elokuva)|LOL]]*, vuoden 2012 elokuva
* *[[LOL (Laughing Out Loud)]]*, vuoden 2008 elokuva

**Muuta**:
* League of Legends, tietokonepeli, lyhennettynä LoL
* Liberaalinen Opiskelijaliitto, lyhenne LOL, Suomessa toiminut poliittinen opiskelijajärjestö
* LOL <(^^,)>, Basshunterin albumi
* *[[LOL (Blog 27:n albumi)|LOL]]*, Blog 27:n albumi
* LOL, peli Nintendo DS:lle
* mongon kieli, ISO 639-koodi lol, kieli

## Lähteet
Quintus Pompeius

**Quintus Pompeius Aulus** oli roomalainen sotilas ja poliitikko.

Hänet valittiin vuonna 141 eaa. konsuliksi. Pompeius oli tällöin sukunsa ensimmäinen virkamies, eli *[[homo novus]]*. 

Pompeius osallistui samana vuonna Numantian sotaan Hispaniassa, jossa paikalliset keltiberiheimot olivat nousseet kapinaan roomalaisia vastaan. Hän korvasi komentajana aiemman konsulin Quintus Caecilius Metellus Macedonicuksen, joka oli aiempina vuosina taistellut menestyksekkäästi keltiberejä vastaan mutta epäonnistunut lopulta heidän pääkaupunkinsa Numantian valtaamisessa.

Vahvalla 30&nbsp;000 jalkaväki- ja 2&nbsp;000 ratsumiehen konsuliarmeijallaan hän sai muutamia voittoja ja piiritti lopulta Numantian. Mutta kun hänen kokeneet legioonansa korvattiin vastavärvätyillä miehillä, tilanne alkoi kääntyi huomattavasti huonompaan suuntaan. Kaupungin 8&nbsp;000 miestä käsittänyt varuskunta onnistui torjumaan roomalaiset pitkään ja kylmä talvi verotti Pompeiuksen sotajoukkoa. Pompeius halusi niin kiihkeästi sodan päätökseen, että solmi rauhansopimuksen keltiberien kanssa. Rooman senaatti kuitenkin hylkäsi sopimuksen ja lähetti Marcus Popillius Laenaksen korvaamaan Pompeiuksen.

Vaikka Pompeius ei saavuttanut huomattavaa menestystä Numantiassa, hänet valittiin vuonna 131 eaa. kensoriksi yhdessä Metelluksen kanssa. Hänen poikansa, Quintus Pompeius Rufus toimi myös konsulina vuonna 88 eaa.

## Lähteet
* 
* Appianus: Spanish Wars 

### Viitteet
Sankt Per

**Sankt Per** () oli kunta Itä-Götanmaan läänissä Ruotsissa. Kunta syntyi vuonna 1863 ja lakkautettiin vuonna 1951. Vuonna 1952 kunnan osat liitettiin Vadstenan kuntaan.

Kunnan alueella toimi Sankt Perin seurakunta ().

## Lähteet
Voitte suudella sulhasta

**Voitte suudella sulhasta** (*I Now Pronounce You Chuck and Larry*) on vuonna 2007 valmistunut yhdysvaltalainen komediaelokuva. Sen ohjasi Dennis Dugan ja elokuvassa näyttelivät Adam Sandler, Kevin James, Jessica Biel, Ving Rhames, Steve Buscemi ja Dan Aykroyd. Elokuvan ensi-ilta Yhdysvalloissa oli 20. heinäkuuta 2007 ja Suomessa 16. marraskuuta 2007.

## Juoni

Chuck Levine (Sandler) ja Larry Valentine (James) ovat ylimpiä ystäviä ja toimivat palomiehinä. Larry on leski-isä, joka rakastaa lapsiaan, kun Chuck puolestaan viettää rattoisaa sinkkuelämää. Ongelmia ilmenee kun vakuutusyhtiö vaatii että Larrylla pitäisi olla virallinen kumppani, tai muuten hänen lapsensa eivät järjesty hänen henkivakuutuksensa edunsaajiksi. Chuck on palveluksen velkaa ystävälleen ja vastahakoisesti suostuu kulissihomoavioliittoon. Tuoreen pariskunnan täytyy näytellä yhteiselämää aloittavaa, toisiinsa täysin rakastunutta paria. Tästä tulee entistä hankalampaa kun Chuck huomaa rakastuneensa ”homoparin” asioita hoitavaan asianajajaan...

## Lähteet
People’s Choice Awards

**People’s Choice Awards** on yhdysvaltalainen palkintogaala populaarikulttuurin alan ihmisille ja teoksille. Palkinnoista päätetään yleisöäänestyksellä. Gaala järjestettiin ensimmäisen kerran vuonna 1975, jolloin tapahtuman tuotti Bob Stivers. Procter & Gamble hankki gaalan vuonna 1982. Alusta alkaen People’s Choice Awardsin on esittänyt televisiossa CBS, mutta vuoden 2017 gaalan jälkeen E! osti sen oikeudet.

## Lähteet

## Aiheesta muualla

* People’s Choice Awardsin äänestyssivu
* People’s Choice Awards Internet Movie Databasessa
Tampereen yliopiston yhteiskuntatieteellinen tiedekunta

**Tampereen yliopiston yhteiskuntatieteellinen tiedekunta** oli yksi Tampereen yliopiston tiedekunnista. Se oli perustettu vuonna 1949, mikä teki siitä yliopiston vanhimman tiedekunnan. Sitä luonnehdittiinkin yliopistonsa perustiedekunnaksi. Tampereen yliopiston vuoden 2011 rakenneuudistuksessa tiedekunta lakkautettiin, ja suurin osa sen pääaineista siirtyi **yhteiskunta- ja kulttuuritieteiden yksikköön**. Vuoden 2017 alusta tiedekunta oli jälleen toiminnassa nimellä **Tampereen yliopiston yhteiskuntatieteiden tiedekunta**, ja jatkoi vuoden 2019 alusta samannimisenä toimintaansa uudessa Tampereen yliopistossa.

Tiedekunta oli toiminut edelläkävijänä esimerkiksi kehitysyhteistyössä ja kansainvälisessä tutkintokoulutuksessa. Tiedekunnasta valmistui noin 8 000 maisteria ja noin 300 tohtoria.

## Laitokset ja pääaineet
*Politiikan tutkimuksen laitos (kansainvälinen politiikka, valtio-oppi)
*Psykologian laitos (psykologia)
*Sosiaalitutkimuksen laitos (sosiaalipolitiikka, sosiaalipsykologia, sosiologia)
*Sosiaalityön tutkimuksen laitos (sosiaalityö)
*Tiedotusopin laitos (tiedotusoppi)
*Porin yksikkö

Pääaineista psykologia on oma koulutusalansa, muut ovat osa yhteiskuntatieteellistä koulutusalaa. Näin ollen tiedekunnassa voi suorittaa *psykologian* ja *yhteiskuntatieteiden* kandidaatin, maisterin, lisensiaatin ja tohtorin tutkintoja.

## Lähteet

## Kirjallisuutta
* Paula Järvenpää, Mikko Lahtinen, Kaarle Nordenstreng toim.:  ''Ajan särmä. Yhteiskuntatieteellinen tiedekunta 1949–2009, Tampereen yliopisto 2009
Kalsiumasetaatti

**Kalsiumasetaatti** on etikkahapon kalsiumsuola. Sen rakennekaava on Ca(C2H3O2)2. 

Kalsiumasetaattia käytetään lääkkeenä veren fosfaattipitoisuuden vähentämiseen. Elintarvikkeissa sitä käytetään säilöntäaineena ja happamuudensäätöaineena. Säilövä vaikutus perustuu pH:n alenemiseen eli happamuuteen. Kalsiumasetaatin elintarvikkeiden lisäaineen E-koodi on E263.

Kalsiumasetaatti hajoaa kuumentuessaan yli 160 °C:een, jolloin siitä muodostuu asetonihöyryä (C3H6O) ja kalsiumkarbonaattia (CaCO3).

## Lähteet

## Aiheesta muualla
*
*PubChem: Calcium acetate 
*DrugBank: Calcium Acetate 
*KEGG: Calcium acetate 
*ChemBlink: Calcium acetate
Nordic Trophy 2008

Jääkiekon seurajoukkueiden epävirallinen mestaruusturnaus **[[Nordic Trophy]]** pelattiin syksyllä 2008 kolmatta kertaa. Viime kausiin verrattuna joukkueita oli kaksi enemmän, eli nyt joukkueita tuli Suomesta viisi ja Ruotsista viisi. Turnaus alkoi 7. elokuuta ja loppuottelu pelattiin 6. syyskuuta. 

## Joukkueet

## Runkosarja

## Sijoitusottelut
*Ottelu 9:stä paikasta*

*Ottelu 7:stä paikasta*

*Ottelu 5:stä paikasta*

*Pronssiottelu*

*Loppuottelu*

### Sijoitukset

# **Linköpings HC**
# **Frölunda HC**
# **HIFK**
# Djurgårdens IF
# HV71
# Färjestads BK 
# Kärpät
# TPS
# Tappara
# Jokerit
Noah Crawford

**Noah Crawford** (s. 13. lokakuuta 1994 Oklahoma City, Oklahoma, Yhdysvallat) on yhdysvaltalainen lapsinäyttelijä, joka tunnetaan televisiosarjasta ''Kovan onnen kundi'', jossa hän esitti sarjan päähahmoa nuorena. Crawfordin ensimmäinen päärooli oli animaatioelokuvassa ''Next Avengers: Heroes of Tomorrow'', jossa hän ääninäytteli Kapteeni Amerikan poikaa James Rogersia.

## Aiheesta muualla
* Noah Crawford TVRage.comissa
Saipulla Absaidov

**Saipulla Atavovitš Absaidov** (s. 14. heinäkuuta 1958 Tarik, Dagestanin ASNT) on entinen vapaapainija, joka edusti urallaan kansainvälisellä tasolla Neuvostoliittoa. 

Absaidovin uran huippuajat ajoittuivat 1970- ja 1980-lukujen vaihteen tienoille. 62-kiloisena Absaidov voitti ikäluokkansa Euroopan- ja maailmanmestaruudet vuosina 1976 ja 1977. Maailmancupissa vuonna 1978 hän voitti sarjansa ja saavutti samana vuonna uransa ensimmäisissä aikuisten arvokilpailuissa, Sofian EM-kisoissa, hopeaa kultamitalin mentyä Bulgarian Mitšo Dukoville. Samana vuonna hän voitti vielä kultaa ikäluokkansa EM-kisoissa.

Vuonna 1980 68 kilogramman painoluokkaan siirtyneenä Absaidov voitti kultaa sekä Prievidzan EM-kisoissa että Moskovan olympialaisissa. Hän voitti urallaan vielä seuraavana vuonna kultaa Skopjen MM-kisoissa.

Seuratasolla Absaidov 168 senttimetrin pituinen ja 68 kilogramman painoinen Absaidov edusti Mahatškalan Dynamoa. 

## Lähteet
* Saipulla Absaidov FILA:n tietokannassa
* Suuri olympiaensiklopedia
Miklós Fehér

**Miklós ”Miki” Fehér** (20. heinäkuuta 1979 Tatabánya, Unkari – 25. tammikuuta 2004 Guimarães, Portugali) oli unkarilainen jalkapalloilija, joka edusti viimeiseksi urallaan SL Benficaa. Hän pelasi myös Unkarin A-maajoukkueessa 25 ottelua ja teki niissä seitsemän maalia.

## Kuolema
Miklos Fehér pyörtyi yllättäen nurmelle vierasottelussa Vitória SC:tä vastaan saatuaan keltaisen kortin. Hän kuoli hieman myöhemmin. Fehér oli muutamaa päivää aikaisemmin valittanut huonoa oloa. Kuolinsyyksi paljastui sydänsairaus, hypertrofinen kardiomyopatia. Fehér oli kuollessaan vain 24-vuotias. SL Benficassa, hänen seurajoukkueessaan, jäädytettiin hänen pelinumeronsa (29) kunnianosoitukseksi hänen uralleen.
Andrea Mantegna

**Andrea Mantegna** (n. 1431 – 13. syyskuuta 1506 Mantova) oli italialainen renessanssiajan taidemaalari ja kuparikaiverruksen uudistaja. Hän syntyi Isola di Carturossa lähellä Padovaa ja opiskeli Francesco Squarcionen johdolla.

Mantovan markiisi Ludovico III (II) Gonzaga nimitti Mantegnan hovitaiteilijaksi vuonna 1460. Hänen tuotantoaan on säilynyt laajasti; sitä edustavat esimerkiksi Camera degli Sposin freskot Mantovassa, jotka valmistuivat 1474. Mantegnan teosten erityispiirre on illusionistinen perspektiivivaikutelma. Tämä näkyy muun muassa Padovan Eremitani-kirkon Ovetari-kappelin freskoissa, joista tosin valtaosa tuhoutui toisen maailmansodan pommituksissa.

Mantegna kuoli Mantovassa vuonna 1506. Hänen johdollaan opiskelivat muiden muassa Antonio da Correggio ja Francesco Raibolini.

## Teoksia


Tiedosto:Andrea Mantegna 109.jpg|*Madonna con Bambino*, 1485.
Tiedosto:Andrea Mantegna - Beweinung Christi.jpg|*Cristo morto*, n. 1490.
Tiedosto:Andrea Mantegna - The Court of Mantua - detail.JPG|*Mantovan hovi*, 1471–1474.
Tiedosto:Andrea Mantegna 072.jpg|Fresko Camera degli Sposisissa Palazzo Duccalessa, Mantovassa, 1474, det.
Tiedosto:Andrea Mantegna 110.jpg|*Carlo de' Medici*, 1466.
Tiedosto:Andrea Mantegna - Cardinal Lodovico Trevisano - Google Art Project.jpg|*Ludovico Trevisano*.
Tiedosto:Mantegna Magi.jpg|*Maagien kumarrus*, 1495–1505
Tiedosto:Andrea Mantegna 058.jpg|Fresko Camera degli Sposisissa Palazzo Duccalessa, Mantovassa, 1474, det.


## Lähteet
Magomet-Gasan Abušev

**Magomet-Gasan Mingažutdinovitš Abušev** (s. 10. marraskuuta 1959 Mahatškala, Dagestanin ASNT) on entinen vapaapainija.

Kansainvälisellä tasolla Neuvostoliittoa edustaneen Abuševin uran menestyksekkäin vuosi oli 1980, jolloin hän voitti 62 kilogramman painoluokassa kultamitalin sekä Prievidzan EM-kisoissa että Moskovan olympialaisissa. Vielä seuraavana vuonna hän pääsi juhlimaan maailmancupin voittoa. Nuoremmissa ikäluokissa Abušev voitti MM-kultaa vuosina 1977 (52 kg) ja 1979 (62 kg).

Seuratasolla 170 senttimetriä pitkä ja 62 kilogramman painoinen Abušev edusti Mahatškalan Dynamoa.

## Lähteet
* Magmomed-Gasan Abušev FILA:n tietokannassa
* Suuri olympiaensiklopedia
Kärppä-ohjelma

**Kärppä-ohjelma** () on englantilaisen evoluutiobiologin ja tieteen kansantajuistajan Richard Dawkinsin laatima yksinkertainen tietokoneohjelma, jolla hän pyrkii havainnollistamaan evoluution luonnetta luonnonvalinnan ohjaamana mutaatioiden kasautumana. 

Ohjelma lähtee täysin satunnaisesta kirjainyhdistelmästä, esimerkiksi "akhuj". Tämän jälkeen ohjelma muuttaa sen satunnaisesti arpomalla ihmisen syöttämäksi, ennalta määrätyksi sanaksi tai lauseeksi, esimerkiksi "kärppä". Ohjelman ajatus on se, että sana "kärppä" voidaan etsiä välivaiheiden kautta ja että luonnonvalinta hakeutuu kohti sanaa "kärppä", mikä vastaa eliön ympäristössä parhaiten toimivaa geeniä.

Kärppä-ohjelma havainnollistaa kasautuvasti muutoksia aiheuttavaa valintaa hyvin, mutta on kiistanalaista, missä määrin se kuvaa todellista luonnon evoluutiota. Arvostelijoiden mielestä se on liian yksinkertainen ja ohjautuu kohti yhtä ennalta tunnettua lopputulosta.

## Katso myös
*Evoluutio
*Älykäs suunnittelu

## Kirjallisuutta
*Richard Dawkins: Sokea kelloseppä

## Aiheesta muualla
*Computer Models of Evolution
*The Weasel Applet (the "weasel program" written in Java) 
*Dawkin's Weasel demo applet  (in Monash University's Virtual Lab)
*''Almost Like a Whale,'' by Ian Musgrave 
*''Methinks it is Like a Weasel,'' by Sean D. Pitman
*Talk.origins claim CF011_1 Dawkins' WEASEL simulation
*EvoWiki List of Creationist Arguments 
*ev: Evolution of Biological Information  EV. Kärppä-ohjelmaa perampi evo-algoritmi, englanniksi. mm C-listaus
Kaupungin vauhdissa EP

__NOTOC__
**Kaupungin vauhdissa** on hip hop -ryhmä Notkea Rotan julkaisema EP, jonka teemana on laittomien päihteiden levittäminen. Levyn julkaisi Monsp Records elokuussa 2004 ja se nousi Suomen virallisen singlelistan sijalle 18 viikolla 38. Myöhemmin levystä julkaistiin myös vinyyliversio.

## Kappaleet
# 
# 
# 
# 
# 
#  (Rump pump)
#  (LBJ)
#  (Texas Faggott)
#  (Imatran Voima)

## Lähteet
Francesco Squarcione

**Francesco Squarcione** (n. 1397–1468) oli italialainen taidemaalari. Hän oli kotoisin Padovasta. 

Squarcione oli myös huomattava pedagogi, jonka johdolla opiskelivat muiden muassa Andrea Mantegna, Cosimo Tura ja Carlo Crivelli.

## Lähteet
TNA Impact!

**TNA Impact!** (virallisesti kirjoitettuna "TNA iMPACT!") on ensimmäinen Total Nonstop Action Wrestlingin julkaisema videopeli. Videopeli perustuu TNA:han, ja se on nimetty Impact!:tiksi. Peliä alettiin työstää virallisesti maaliskuussa 2006 PlayStation 2:lle, PlayStation 3:lle, Wiille ja Xbox 360:lle. Peliä tekee Midway Studios Los Angelesissa, julkaisija on Midway Games ja peli julkaistiin 9. syyskuuta 2008.

## Tuotanto
Julkaisijaehdokkaita olivat Electronic Arts, Rockstar Games ja Midway Games, ja lopulta sopimus kirjoitettiin Midway Gamesin kanssa 7. marraskuuta 2005. Se sisälsi sopimuksia, mm. että Midway Games saa tehdä pelejä konsoleille, PC:lle sekä käsikonsoleille. Midway virallisesti julkisti tiedot ensimmäisestä TNA - pelistä ikinä 2. maaliskuuta 2006.

TNA:n painijat ovat olleet pelin tuotannossa mukana. Mukana pelin tekemisessä ovat olleet Samoa Joe, AJ Styles, Cristopher Daniels, Senshi, Sonjay Dutt ja Jeff Jarrett. He ovat auttaneet tekemällä oikeita liikkeitä ja sitten tuotantoryhmä on siirtänyt liikkeet tietokoneelle.

## Sisältö
TNA iMPACT! Samalla konsolilla voi pelata korkeintaan neljä ihmistä kerralla. Pelissä on myös online-pelattavuus, missä voi pelata erilaisissa turnauksissa. Online-pelattavuus on kuitenkin käytössä vain PlayStation 3 ja Xbox 360- versioissa. Siinä on sanottu olevan realistiset supertähdet, jotka on tehty oikean henkilön piirteistä. Hahmojen kuluvuus näkyy näyttöruudulla värillisenä. TNA:n erikoisottelutyypit Full Metal Mayhem ja Ultimate X ovat tulevassa pelissä mukana missä vain-ottelut ovat mukana. Peliin ei kuitenkaan tule rautahäkkiottelua. Siihen tulee kahdeksan eri areenaa: Floridan iMPACT! Zone, Japanin areena, Meksikon areena, Englannin areena ja Las Vegasin areena. Areenoiden sisustus on erilainen joka areenalla.Pelissä ei ole raakuuksia. Raakuuksien tilalle on myös tehtäviä.

## Ottelutyypit

Pelissä on 5 eri ottelumuotoa: 

- Standard Match (1 vs. 1)

- Free for All (1 vs. 1 vs. 1)

- FCA eli Falls Count Anywhere (2 vs. 2 tai 1 vs. 1)

- Ultimate X (kaksin- tai kolminpeli)

- Submission (1 vs. 1)

Nämä ottelutyypit ovat pelin PS2 versiosta.

## Aiheesta muualla
* Pelin virallinen sivusto
Panokset piippuun, pöhinät pönttöön

__NOTOC__
**Notkea Rotta esittää lähiösadun: Panokset piippuun, pöhinät pönttöön** on Notkea Rotta -yhtyeen ensimmäinen albumi, joka julkaistiin 30. elokuuta 2002. Levyn julkaisi Karelia Records. Albumilta julkaistu single "Pöhinää" oli kaksi viikkoa Suomen virallisella singlelistalla. "Pöhinää" kappaleesta on julkaistu myös musiikkivideo. Albumista julkaistiin vinyylipainos 28. heinäkuuta 2023.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Lasse Heinze

**Lasse Heinze** (s. 3. huhtikuuta 1986) on tanskalainen jalkapalloilija, pelipaikaltaan maalivahti. Hän pelasi mm. Silkeborgissa ja FC Midtjyllandissa.

Heinze nousi FC Midtjyllandin edustusjoukkueeseen jo 16-vuotiaana vuonna 2002. Hän ei kuitenkaan pelannut ennen kevättä 2005, jolloin hän teki debyyttinsä seniorijoukkueissa. 2007 hän nousi joukkueen ykkösmaalivahdiksi tšekkiläisen Martin Raškan tilalle. Myöhemmin joukkueen valmentaja Erik Rasmussen kuitenkin pudotti Heinzen takaisin kakkosmaalivahdiksi. 

Heinze on pelannut kolme ottelua Tanskan alle 21-vuotiaiden jalkapallomaajoukkueessa. 

## Lähteet

## Aiheesta muualla
*Pelaajaprofiili FC Midtjyllandin sivuilla